**ELŐTERJESZTÉS**

Mőcsény Község Önkormányzata Képviselő- testületének 2020. február 3-ai

rendes/rendkívüli testületi ülésére

2. napirendi ponthoz

|  |  |
| --- | --- |
| Tárgy: | Pályázat kiírása a Mőcsény Ker Kft. ügyvezetői pozíciójára. |
| Előterjesztő: | Krachun Elemér polgármester |
| Előterjesztést készítette: | dr. Brandt Huba osztályvezető |
| Melléklet: | 1 db |
| Az előterjesztés a jogszabályi feltételeknek megfelel: | igen |
| A döntéshez szükséges többség: | egyszerű/minősített |
| Döntési forma: | rendelet/határozat (normatív, hatósági, egyéb) |
| Az előterjesztést  | nyílt ülésen kell/zárt ülésen kell/zárt ülésen lehet tárgyalni |
| Véleményezésre megkapta: | Krachun Elemér polgármester |

**Tisztelt Képviselő- testület!**

Mőcsény Község Önkormányzatának 100 % - os tulajdonában áll a Mőcsény-Ker Kft., melynek ügyvezetője 2018. április 23. óta Törőné Jánosik Anita.

Az ügyvezető megbízatása 2023. április 23. napján jár le, azonan az ügyvezető 2020. február 19. napi hatállyal bejelentette lemondását az ügyvezetői pozícióról ezért arra pályázatot kell kiírni, mely a határozat mellékletét képezi.

A pályázónak az alábbi jogszabályi rendelkezéseknek kell megfelelnie: Polgári Törvénykönyvrőlszóló 2013. évi V. törvény III. fejezet, az egyes vagyonnyilatkozat-tételi kötelezettségekrőlszóló 2007. évi CLII. törvényben, a Munka törvénykönyvérőlszóló 2012. évi I. törvény 211.§-ában és a Köztulajdonban álló gazdasági társaságok takarékosabb működéséről szóló 2009. évi CXXII. törvényben megfogalmazott előírásoknak.

Javasoljuk továbbá, hogy a pályázó az alábbi feltételeknek megfeleljen:

* Legalább középfokú iskolai végzettség.
* Vendéglátás. kereskedelem területén szerzett tapasztalat.

A részletes pályázati kiírás a mellékletben található.

Kérem a Tisztelt Képviselő-testületet a határozati javaslat elfogadására.

**Határozati javaslat:**

Mőcsény Község Önkormányzat Képviselő-testülete a Mőcsény-Ker Kft. ügyvezetői pozíciójára a határozat 1. melléklete szerinti pályázatot jóváhagyja és annak kiírására felhatalmazza polgármesterét.

Határidő: azonnal

Felelős: Krachun Elemér polgármester

Végrehajtásért felelős: Dr. Brandt Huba osztályvezető

Mőcsény, 2020. január 31.

Krachun Elemér s.k.

 polgármester

**1.sz melléklet**

**Pályázati felhívás az önkormányzati tulajdonú Mőcsény-Ker Kft. ügyvezetői igazgatói pozíciójára**

A Mőcsény Község Önkormányzata pályázatot hirdet a Mőcsény-Ker Kft. ügyvezetői igazgatói állás betöltésére.

1. **A társaság megnevezése**: **MŐCSÉNY-KER Kereskedelmi Korlátolt Felelősségű Társaság**
2. **Betöltendő munkakör**: ügyvezető igazgató
3. **Tulajdonos:** a Kft. Mőcsény Község Önkormányzatának 100%-os tulajdonában álló gazdasági társasága.
4. **Az ügyvezető igazgató feladata**: a társaság vezetése és gazdaságos működtetése, színvonalas ellátás biztosítása, a társaság tevékenységével kapcsolatos feladatok szervezése, irányítása, a szolgáltatást igénybe vevőivel való, valamint a piaci szereplőkkel való folyamatos kapcsolattartás, további piaci szegmensek felkutatása, a cég jövőképének kialakítása, a fejlesztési irányok kidolgozása, a jogszabályok betartása és betartatása. A feladatok és hatáskörök a munkaszerződésben kerülnek megfogalmazásra.
5. **Az ügyvezetői igazgatói állás betöltésének kezdete**: 2020. február 19.
6. Az ügyvezetői igazgatói állás **határozott, 5 éves** időtartamra szól, megbízási jogviszonyban
7. **Pályázati feltételek**:
* A pályázó feleljen meg a Polgári Törvénykönyvrőlszóló 2013. évi V. törvény III. fejezetében, az Egyes vagyonnyilatkozat-tételi kötelezettségekrőlszóló 2007. évi CLII. törvényben, a Munka törvénykönyvérőlszóló 2012. évi I. törvény 211.§-ában és a Köztulajdonban álló gazdasági társaságok takarékosabb működéséről szóló 2009. évi CXXII. törvényben megfogalmazott előírásoknak.
* Legalább alapfokú iskolai végzettség,
* Bolti eladói képzettség
* Vendéglátás kereskedelem területén szerzett tapasztalat.

A pályázatnak tartalmaznia kell:

* a pályázó által aláírt szakmai önéletrajzát,
* a pályázó vezetői elképzeléseit a gazdasági társaság működésével és jövőképével kapcsolatban,
* 3 hónapnál nem régebbi erkölcsi bizonyítványt, vagy annak igazolását, hogy a pályázó az okiratot kikérte,
* a végzettséget igazoló okiratok egyszerű másolatát,
* nyilatkozatot arról, hogy:
	+ a pályázati anyagot és a benne foglalt adatokat az eljárásban résztvevők megismerhetik;
	+ a Polgári Törvénykönyv3:22 §-e, illetve az egyesülési jogról, a közhasznú jogállásról, valamint a civil szervezetek működéséről és támogatásáról szóló 2011. évi CLXXV. törvény 39. §(1) bekezdése szerinti kizáró feltételek fennállnak-e;
	+ az elbírálás során kéri-e a zárt ülés tartását.

A pályázati részvétel feltételei:

* cselekvőképesség,
* büntetlen előélet,
* európai uniós állampolgárság.
* megfelelő végzettségek igazolása
1. **Javadalmazás:** A vezető díjazása megegyezéssel kerül megállapításra.
2. **A pályázat benyújtásának határideje**: 2020. február 16. 12.00 óra.
3. **A pályázat benyújtásának helye és módja:** A pályázatot Mőcsény Község polgármesterének zárt borítékban a Mőcsény Község Önkormányzatához (7163 Mőcsény, Béke u. 2.) kell benyújtani. A borítékon fel kell tüntetni: ”Mőcsény-Ker. - ügyvezetői pályázat”.
4. **További információk:**

A pályázatokról a tulajdonos Mőcsény Község Önkormányzatának Képviselő-testülete a 2020. február 17-re tervezett ülésén dönt.

A pályázattal kapcsolatban felvilágosítás kérhető Mőcsény Község Önkormányzatánál

A pályázat elbírálásának módja: Személyes meghallgatás,, melynek helyéről és idejéről a pályázókat értesítjük.

A pályázat kiírója fenntartja magának a jogot, hogy a pályázatot eredménytelennek minősítse!

**Mőcsény, 2020. február 3.**

 **Krachun Elemlér s.k.**

 polgármester